b'\n_START_ARTICLE_\nCQD\n_START_PARAGRAPH_\nCQD (Morse: \xe2\x80\x94\xc2\xa0\xc2\xb7\xc2\xa0\xe2\x80\x94\xc2\xa0\xc2\xb7\xc2\xa0\xc2\xa0\xc2\xa0\xe2\x80\x94\xc2\xa0\xe2\x80\x94\xc2\xa0\xc2\xb7\xc2\xa0\xe2\x80\x94\xc2\xa0\xc2\xa0\xc2\xa0\xe2\x80\x94\xc2\xa0\xc2\xb7\xc2\xa0\xc2\xb7) var et eldre britisk n\xc3\xb8dsignal som ogs\xc3\xa5 anvendte morsekode. CQD betydde Come Quick Danger eller Come Quickly Distress. Signalet ble tatt i bruk 1. februar 1904, etter at Marconis radiotelegraf var kommet i alminnelig bruk. Signalet ble snart erstattet med det internasjonale n\xc3\xb8dsignalet SOS. Siden 1906 har SOS v\xc3\xa6rt det internasjonale n\xc3\xb8dsignalet, men i Storbritannia var man konservative med dette n\xc3\xb8dsignalet og fortsatte \xc3\xa5 bruke det noen \xc3\xa5r etter at SOS var blitt internasjonalt anerkjent. Da \xc2\xabTitanic\xc2\xbb gikk ned, sendte de b\xc3\xa5de n\xc3\xb8dsignalet CQD og SOS for at s\xc3\xa5 mange mottakere som mulig skulle oppfatte n\xc3\xb8dsituasjonen. Dette var trolig ogs\xc3\xa5 den siste gangen CQD ble brukt. Etter dette forsvant CQD helt som n\xc3\xb8dsignal. Idag er ogs\xc3\xa5 SOS ute av bruk, og erstattet av anropet Mayday.'